

**ΠΡΕΣΒΕΙΑ ΤΗΣ ΕΛΛΑΔΟΣ ΣΤΟ ΠΕΚΙΝΟ**

**ΓΡΑΦΕΙΟ ΟΙΚΟΝΟΜΙΚΩΝ ΚΑΙ**

**ΕΜΠΟΡΙΚΩΝ ΥΠΟΘΕΣΕΩΝ ΑΔΙΑΒΑΘΜΗΤΟ**

**ΕΠΕΙΓΟΝ**

|  |  |  |  |
| --- | --- | --- | --- |
|  |  | | Πεκίνο, 14 Απριλίου 2021 |
|  |  | | Α.Π.: Φ. 2530/ΑΣ 453 |
|  |  | |  |
|  | **Προς:** | **Υπουργείο Αγροτικής Ανάπτυξης & Τροφίμων (μ.ημων, μέσω e-mail)**  Διεύθυνση Κτηνιατρικής Δημόσιας Υγείας (e-mail: [vdriva@minagric.gr](mailto:vdriva@minagric.gr))  - Τμήμα Αλιευμάτων, Γάλακτος & Λοιπών Τροφίμων Ζωικής Προέλευσης  (e-mail: [dmintza@minagric.gr](file:///\\192.168.1.2\e\Group%20GR\ARCHEIO%202020\2530%20Ασφάλεια%20Τροφίμων%20(GACC)%20-%20Κανονισμοί\dmintza@minagric.gr), [echatzigian@minagric.gr](file:///\\192.168.1.2\e\Group%20GR\ARCHEIO%202020\2530%20Ασφάλεια%20Τροφίμων%20(GACC)%20-%20Κανονισμοί\echatzigian@minagric.gr)) | |
|  | **Κοιν.:**    **Ε.Δ.:** | **- Υπουργείο Εξωτερικών**  - Διπλωματικό Γραφείο κ. Πρωθυπουργού  - Διπλωματικό Γραφείο κ. Υπουργού  - Διπλωματικό Γραφείο κ. Αναπληρωτή Υπουργού  - Διπλωματικό Γραφείο Υφυπουργού, κ. Κ. Φραγκογιάννη  - Γραφείο κ. Γενικού Γραμματέα  - Γραφείο κ. Γενικού Γραμματέα ΔΟΣ & Εξωστρέφειας  - Γραφείο κ.κ. Α΄ & Β΄ Γενικών Διευθυντών  - Α10, Β5 & Β8 Διευθύνσεις  - Γραφείο Ο.Ε.Υ. Σαγκάης **(μ.ημων, μέσω e-mail)**  **- Υπουργείο Αγροτικής Ανάπτυξης & Τροφίμων (μ. ημών, μέσω e-mail)**  - Γραφείο κ. Γενικού Γραμματέα Αγροτικής Πολιτικής & Διαχείρισης Κοινοτικών  Πόρων (e-mail: [ggram@hq.minagric.gr](file:///\\192.168.1.2\e\Group%20GR\ARCHEIO%202020\2530%20Ασφάλεια%20Τροφίμων%20(GACC)%20-%20Κανονισμοί\ggram@hq.minagric.gr))  - Γενική Διεύθυνση Αγροτικής Ανάπτυξης (e-mail: [opapaioannou@minagric.gr](file:///\\192.168.1.2\e\Group%20GR\ARCHEIO%202020\2530%20Ασφάλεια%20Τροφίμων%20(GACC)%20-%20Κανονισμοί\opapaioannou@minagric.gr))  - Διεύθυνση Αγροτικής Πολιτικής, Τεκμηρίωσης & Διεθνών Σχέσεων  (e-mail: [ax5u045@minagric.gr](file:///\\192.168.1.2\e\Group%20GR\ARCHEIO%202020\2530%20Ασφάλεια%20Τροφίμων%20(GACC)%20-%20Κανονισμοί\ax5u045@minagric.gr))  - Τμήμα Διεθνών Σχέσεων (e-mail: [idrossinou@minagric.gr](file:///\\192.168.1.2\e\Group%20GR\ARCHEIO%202020\2530%20Ασφάλεια%20Τροφίμων%20(GACC)%20-%20Κανονισμοί\idrossinou@minagric.gr))  - Γενική Διεύθυνση Κτηνιατρικής (e-mail: [thalexandropoulos@minagric.gr](mailto:thalexandropoulos@minagric.gr))  **Γραφείο κ. Πρέσβυ** | |
| **ΘΕΜΑ:** | | **Μητρώο εγκεκριμένων Ελλήνων παραγωγών/εξαγωγέων αλιευμάτων.** | |
| **Σχετ.:** | | α. Έγγραφό σας, Αρ. Πρ.: 1886/340692/4.12.2020.  β. Έγγραφό μας, Α.Π.: Φ. 2530/ΑΣ 1648/23.12.2020.  γ. Έγγραφό μας, Α.Π.: Φ. 2530/ΑΣ 85/26.1.2021.  δ. Έγγραφό σας, Α.Π.: Φ. 184/27128/19.2.2021.  ε. Έγγραφό μας, Α.Π.: Φ. 2530/ΑΣ 216/22.2.2021.  στ. Έγγραφό μας, Α.Π.: Φ. 2530/ΑΣ 415/6.4.2021. | |

Σε συνέχεια ανωτέρω σχετικής αλληλογραφίας και μετά από τηλεφωνική μας επικοινωνία με την Γενική Διοίκηση Τελωνείων της Κίνας (GACC), σας γνωρίζουμε τα εξής:

Α. Συμπλήρωση νέου Πίνακα εγκεκριμένων μονάδων παραγωγής/εξαγωγής αλιευμάτων: Σύμφωνα με νέες οδηγίες, επιχειρήσεις οι οποίες έχουν τροποποιήσει τουλάχιστον ένα από τα πεδία των στηλών «Β», «C», «D», «E», «F», «G», «H», «Ι» και «Κ», του νέου Πίνακα που σας διεβιβάσθη με το ανωτέρω (στ) σχετικό, θα πρέπει, αρχικά, να διαγράφονται (κόκκινη σκίαση) και ακολούθως, να επανεγγράφονται ως νέες καταχωρήσεις (πράσινη σκίαση) σε γραμμή του Πίνακα, η οποία θα εισάγεται ακριβώς κάτω από την διαγραφείσα παλαιότερη εγγραφή.

Β. Η GACC καλεί τις επιχειρήσεις του Πίνακα να συμπληρώσουν ένα έντυπο αυτό-επιθεώρησης και αυτό-αξιολόγησης, το οποίο, στη συνέχεια, θα πρέπει να θεωρηθεί από τις αρμόδιες ελληνικές Αρχές (επισυνάπτεται σχετικό έντυπο στην αγγλική, ως μας περιήλθε από την GACC).

Γ. Η GACC σκοπεύει να πραγματοποιήσει τηλε-επιθεωρήσεις τυχαίως επιλεγμένων ελληνικών παραγωγικών μονάδων. Στο πλαίσιο αυτό, αποστέλλονται συνημμένα, σε ανεπίσημη μετάφραση του Γραφείου μας, οι σχετικές τεχνικές προδιαγραφές, καθώς και η προτεινόμενη διαδικασία. Σύμφωνα με τις μέχρι τώρα πληροφορίες, η GACC θα επιλέξει περίπου τρεις (3) επιχειρήσεις από τον Πίνακα που της διεβιβάσθη με την από 22.2.2021 Ρηματική Διακοίνωση της Πρεσβείας μας, υπ’ αριθμ. F. 210/AS 215 (βλ. ανωτέρω (ε) σχετικό) και, σε συνεννόηση με τις αρμόδιες αρχές της χώρας μας, θα καθορισθεί ένα οι επιχειρήσεις αυτές είναι κατάλληλες και θα διευθετηθούν οι τεχνικές λεπτομέρειες των τηλε-επιθεωρήσεών τους.

Από πλευράς μας, τονίσαμε ότι, η διευθέτηση των ημερομηνιών και άλλων τεχνικών λεπτομερειών των τηλε-επιθεωρήσεων θα απαιτήσει αρκετό χρονικό διάστημα, μεταξύ άλλων και λόγω των περιορισμών στις μετακινήσεις, λόγω της πανδημίας.

Θα παρακαλούσαμε για τις ενέργειές σας.

Ο Διευθύνων

Γεώργιος Χατζηπέτρος

Γραμματέας Ο.Ε.Υ. A΄

Συν.: α. «Registration Conditions and Inspection Focuses for Manufacturers of Imported

Aquatic Products» (24 σελ.)

β. «1. Video Inspection Requirement» (1 σελ.).

γ. «2. Reference Process» (1 σελ.).

δ. «3. Video Inspection Arrangement» (1 σελ.).